62022CO0416_INF
Domstolens kendelse (Tiende Afdeling) af 19. juli 2023 –EDP (Afgift på salg af værdipapirer)
(Sag C-416/22) (
1
)
»Præjudiciel forelæggelse – artikel 99 i Domstolens procesreglement – besvarelse, der klart kan udledes af retspraksis – direktiv 2008/7/EF – artikel 5, stk. 2 – kapitaltilførselsafgifter – stempelafgift på obligationsplaceringstjenester, offentlige udbud til tegning af aktier og tilbud om tilbagekøb af obligationer på markedet«
1.
Fiskale bestemmelser – harmonisering af lovgivningerne – kapitaltilførselsafgifter – direktiv 2008/7 – transaktioner, som ikke er afgiftspligtige – udstedelse og omsætning af obligationer eller andre omsættelige værdipapirer – begrebet »hermed forbundne formaliteter« – finansielle formidlingstjenester i form af offentliggørelse af tilbud om tilbagekøb eller køb af obligationer, markedsplacering og tegning af nye obligationer og tegning af nye aktier med henblik på en forhøjelse af aktiekapitalen – ikke omfattet
[Rådets direktiv 2008/7, art. 5, stk. 2, litra b)]
(jf. præmis 28 og 29)
2.
Fiskale bestemmelser – harmonisering af lovgivningerne – kapitaltilførselsafgifter – direktiv 2008/7 – transaktioner, som ikke er afgiftspligtige – udstedelse og omsætning af aktier eller obligationer – begreb – finansielle formidlingstjenester på markedet for aktier eller obligationer, der er en integreret del af en samlet kapitaltilførsel – omfattet
[Rådets direktiv 2008/7, art. 5, stk. 2, litra a) og b)]
(jf. præmis 34 og 35)
3.
Fiskale bestemmelser – harmonisering af lovgivningerne – kapitaltilførselsafgifter – direktiv 2008/7 – afgifter og merværdiafgift – afgift på overdragelse af værdipapirer – tilbagekøb af obligationer svarende til indfrielse af et lån, der er optaget i form af obligationsudstedelse – afgiften finder ikke anvendelse – opkøb af obligationer, der ikke medfører en endelig afvikling af den gæld, der er indbygget i disse obligationer – afgiftens anvendelighed
[Rådets direktiv 2008/7, art. 6, stk. 1, litra a)]
(jf. præmis 36 og 37)
4.
Fiskale bestemmelser – harmonisering af lovgivningerne – kapitaltilførselsafgifter – direktiv 2008/7 – transaktioner, som ikke er afgiftspligtige – stempelafgift på det vederlag, som opkræves af et pengeinstitut, der udfører finansielle formidlingstjenester på markedet for omsættelige værdipapirer – uanvendelighed – det selskab, der har udstedt værdipapirerne, har pligt til at anvende tjenesteydelser fra tredjemand – ingen betydning
[Rådets direktiv 2008/7, art. 5, stk. 2, litra a) og b)]
(jf. præmis 42 og 43 samt konkl.)
Konklusion
Artikel 5, stk. 2, i Rådets direktiv 2008/7/EF af 12. februar 2008 om kapitaltilførselsafgifter,
skal fortolkes således, at
bestemmelsen er til hinder for anvendelsen af en national lovgivning, hvorefter der pålægges stempelafgift på vederlag, som et kapitalselskab betaler til flere bankinstitutter, som det har overdraget finansielle formidlingstjenester til med henblik på, for det første, offentliggørelse af tilbud om tilbagekøb eller køb af obligationer, der fører til endelig afvikling af den gæld, som disse obligationer dækker, for det andet, markedsplacering og tegning af nye obligationer og, for det tredje, tegning af nye aktier med henblik på forhøjelse af selskabskapitalen – uanset om de selskaber, der udsteder de pågældende værdipapirer, er retligt forpligtet til at benytte tredjemands tjenesteydelser eller har valgt at anvende dem frivilligt.
(
1
) – EUT C 389 af 10.10.2022.